Հավելված

Թալին համայնքի ավագանու

2024 թվականի մարտի 31-Ա որոշման

**Ծ Ր Ա Գ Ի Ր**

**Հայաստանի Հանրապետության Արագածոտնի մարզի Թալին համայնքի տեղական ինքնակառավարման մարմինների և համայնքապետարանի աշխատակազմի հակակոռուպցիոն միջոցառումների**

Հայաստանի Հանրապետության Արագածոտնի մարզի Թալին համայնքի տեղական ինքնակառավարման մարմիններում (այսուհետ՝ ՏԻՄ-եր) և համայնքապետարանի աշխատակազմում հակակոռուպցիոն միջոցառումների ծրագիրը (այսուհետ՝ Ծրագիր) կազմվել է Հայաստանի Հանրապետության տարածքային կառավարման և ենթկառուցվածքների նախարարության կողմից մշակված ,,Հայաստանի Հանրապետության տեղական ինքնակառավարման մարմիններում ռիսկերի գնահատում իրականացնելու և գնահատման արդյունքում տեղական հակակոռուպցիոն միջոցառումների ծրագիր կազմելու մեթոդաբանություն և գործողությունների ծրագիր,, մեթոդական ձեռնարկի հիման վրա:

Ծրագրի նպատակն է Հայաստանի Հանրապետության Արագածոտնի մարզի Թալին համայնքի ՏԻՄ-երում և համայնքապետարանի աշխատակազմում տեղական հակակոռուպցիոն քաղաքականության պատշաճ իրագործման և Հայաստանի Հանրապետության կառավարության 2019 թվականի հոկտեմբերի 3-ի №1332-Ն որոշմամբ հաստատված հավելված 2-ի 7-րդ միջոցառման կիրառման ապահովումը։

Փաստաթղթում ներկայացվում է նաև ՏԻՄ-երում և աշխատակազմերում կոռուպցիոն ռիսկերի գնահատում իրականացնելու մեթոդաբանությունից բխող գործողությունների ծրագիրը, որի հիմնական նպատակն է սահմանել ՏԻՄ-երի այն հիմնական քայլերն ու գործողությունները, որոնց իրականացման արդյունքում կնվազեցվեն ՏԻՄ-երում և աշխատակազմերում իրավակիրառական պրակտիկային բնորոշ կոռուպցիոն հնարավոր ռիսկերը։

Համայնքում կոռուպցիոն հնարավոր ռիսկերի համապարփակ գնահատումներ իրականացնելու պարտավորությունը համաձայն ՀՀ կառավարության վերոնշյալ որոշման վերապահվում է տարածքային կառավարման բնագավառի պետական լիազոր մարմնին:

Ծրագրի արդյունավետ աշխատանքը ապահովելու առաջին քայլը տեղական ինքնակառավարման համակարգի այն հիմնական խնդիրների վերհանումն է, որոնք անմիջական աղերս ունեն ՏԻՄ-երում հնարավոր կոռուպցիոն ռիսկերի առաջացման հետ։

ՏԻՄ-երում կոռուպցիոն ռիսկերի առաջացման հնարավոր պատճառներ են.

* Տեղական ինքնակառավարմանը հանրային մասնակցության ցածր մակարդակը.
* Բնակչության իրազեկվածության պակասը համայնքի ՏԻՄ-երի լիազորությունների վերաբերյալ.
* Համայնքի կողմից մատուցվող հանրային ծառայությունների մատուցման պատշաճ կազմակերպման հետ կապված խնդիրները.
* Համայնքապետարանի աշխատակազմում «Մեկ պատուհան» սկզբունքով ծառայությունների տրամադրման բացակայությունը.
* Համայնքներում համայնքի կողմից մատուցվող ծառայությունների ստացման օնլայն հարթակների բացակայությունը և այլն.
* Օրենսդրական խնդիրներ.

Տեղական ինքնակառավարման գործընթացներում կոռուպցիոն հնարավոր ռիսկերի բացառման տեսանկյունից <<Տեղական ինքնակառավարման մասին>> Հայաստանի Հանրապետության օրենքով սահմանված են տեղական ինքնակառավարման մարմինների աշխատանքի հետևյալ հիմնական սկզբունքները.

1. ՏԻՄ-երի գործունեության հաշվետվողականությունը,

2. Հրապարակայնությունը,

3. Թափանցիկությունը,

4. Համայնքի իրավունքների և օրինական շահերի պաշտպանությունը,

5. ՏԻՄ-երի սեփական պատասխանատվությունը:

Տեղական ինքնակառավարման մարմինների աշխատանքի սկզբունքների կատարումն ապահովելու և տեղական ինքնակառավարման գործընթացներում կոռուպցիոն հնարավոր ռիսկերի վերահսկողության և բացառման նպատակով անհրաժեշտ է ստեղծել Թալին համայնքի տեղական ինքնակառավարման մարմիններում և համայնքի աշխատակազմում կոռուպցիոն ռիսկերի ինքնագնահատման աշխատանքային հանձնաժողով (այսուհետ՝ հանձնաժողով):

Աշխատանքային հանձնաժողովի կազմում ընդգրկել՝

1. Համայնքի ավագանու անդամ կամ անդամներ.
2. Համայնքի ղեկավար.
3. Համայնքային աշխատակազմի քար
4. տուղար.
5. Համայնքապետարանի աշխատակազմի իրավաբան պատասխանատու.
6. Համայնքապետարանի աշխատակազմի ֆինանսատնտեսական պատասխանատու.
7. Քաղաքացիական հասարակության ներկայացուցիչ.
8. Տեղական ինքնակառավարման ոլորտի փորձագետ.
9. Այլ անդամներ՝ ավագանու որոշմամբ.
10. Ինքնագնահատման խմբի աշխատանքները համակարգող անձ՝ համայնքի ղեկավարի որոշմամբ։

Տեղական ինքնակառավարման մարմիններում և համայնքի աշխատակազմում կոռուպցիոն ռիսկերի ինքնագնահատման աշխատանքային հանձնաժողովի ուսումնասիրման և վերահսկման ենթակա ցուցանիշներն են.

|  |  |
| --- | --- |
|  | 1. *«Առաջնորդություն և կառավարում».*    * 1. *Համայնքի ավագանու գործունեություն.*      2. *Համայնքի ղեկավարի գործունեություն.*      3. *Համայնքի աշխատակազմի քարտուղարի գործունեություն.*      4. *Համայնքի աշխատակազմի գործունեություն.*      5. *Համայնքի ռազմավարական պլանավորում և տնտեսական զարգացում.* 2. *«Ֆինանսական կառավարում».*    * + 1. *Բյուջետային գործընթաց և հաշվետվողականություն.*        2. *Տեղական հարկային վարչարարություն և ֆինանսական անկախություն.*        3. *Գնումներ և պայմանագրերի կատարում.*        4. *Եկամուտների հավաքագրում և ծախսերի կատարում.*        5. *Համայնքի գույքի կառավարում.* 3. *«Լիազորություններ, հանրային և տեղական ծառայություններ».* 4. *Հանրային և տեղական ծառայությունների մատուցման վարչարարություն (ՏԻՄ լիազորություններ և պետական մարմինների ապակենտրոնացված լիազորություններ).* 5. *Հանրային և տեղական ծառայությունների մատուցման պլանավորում և իրագործում.* 6. *Հանրային և տեղական ծառայությունների համար թույլտվությունների կամ այլ փաստաթղթերի տրամադրում և ծառայությունների դիմաց վճարման ընթացակարգեր.* 7. *Հանրային և տեղական ծառայությունների հասանելիություն և բավարարվածություն.* 8. *Հանրային և տեղական ծառայությունների որակ, որակի նկատմամբ հսկողություն, որակի գնահատում (մոնիթորինգ).* 9. *«Հանրային մասնակցություն».* 10. *Հանրային մասնակցությանը վերաբերող օրենսդրության պահպանում.* 11. *Հանրային մասնակցություն որոշումների կայացմանը և հանրային վերահսկողություն.* 12. *ՏԻՄ-երի և համայնքային աշխատակազմի աշխատանքի թափանցիկություն/հաշվետվողականություն.* 13. *Կանանց/երիտասարդների/խոցելի խմբերի ներգրավում (ներառականություն).* 14. *Հանրության հետ հաղորդակցության ապահովում և հանրության իրազեկում.* |

Հանձնաժողովը գնահատում է նաև տեղական ինքնակառավարման մարմիններում և համայնքի աշխատակազմում գոյություն ունեցող ներքին հսկողական համակարգերը (ավագանու որոշումներ, համայնքի ղեկավարի հրամաններ, կառուցակարգեր, կանոնակարգեր, կարգեր, ուղեցույցեր և այլն)։

Հանձնաժողովը առաջին հերթին գնահատում է համայնքային աշխատակազմի ֆինանսական կառավարման հսկողական համակարգերը, որոնք գործող օրենսդրությամբ և տեղական ինքնակառավարման մարմինների կողմից սահմանված կանոնների (քաղաքականության), ընթացակարգերի և գործողությունների ամբողջությունն է, որով ողջամիտ ձևով երաշխավորվում է համապատասխան համայնքային աշխատակազմի գործառույթների իրականացումը։

Հանձնաժողովի կողմից տեղական ինքնակառավարման մարմիններում և համայնքի աշխատակազմում կոռուպցիոն ռիսկերի գնահատումը հիմնվում է հետևյալ սկզբունքների վրա՝

1. տեղական ինքնակառավարման մարմինների կողմից իրականացվող հսկողություն, որն իրենից ներկայացնում է տեղական ինքնակառավարման մարմինների գործողություններ` ուղղված համայնքային աշխատակազմի կոռուպցիոն ռիսկերի կանխմանը կամ նվազեցմանը։
2. կոռուպցիոն ռիսկերի գնահատման անկախություն` կոռուպցիոն ռիսկերի գնահատման գործառույթի` համայնքային աշխատակազմի այլ գործառույթներից առանձնացված իրականացում.
3. կոռուպցիոն ռիսկերի գնահատման օբյեկտիվություն` հանձնախմբի կողմից կոռուպցիոն ռիսկերի գնահատման ընթացքում տեղեկությունների հավաքագրման, գնահատման և փոխանակման գործընթացում՝ մասնագիտական անվերապահ անշահախնդրության ցուցաբերում․
4. հանձնախմբի անդամների ազնվություն՝ հանձնախմբի անդամների կողմից՝ կոռուպցիոն ռիսկերի առաջացման բոլոր հանգամանքների հավասարակշռված և համարժեք գնահատում, չենթարկվելով սեփական հետաքրքրությունների կամ այլ անձանց դատողությունների անհարկի ազդեցությանը.
5. կոռուպցիոն ռիսկերի գնահատման կարողունակություն` հանձնախմբի կողմից համապատասխան գիտելիքների, հմտությունների, փորձառության և գնահատման գործողությունները կատարելու համար՝ անհրաժեշտ կարողությունների տիրապետում և կիրառում.
6. կոռուպցիոն ռիսկերի գնահատման անկողմնակալություն` հանձնախմբի կողմից կոռուպցիոն ռիսկերի գնահատման աշխատանքի ազնիվ և պատասխանատու իրականացում.
7. կոռուպցիոն ռիսկերի գնահատման գաղտնիություն` հանձնախմբի աշխատանքի ընթացքում ստացած տեղեկությունների հուսալի պահպանում, մասնավորապես՝ հանձնախմբի անդամները պարտավոր են առանց համապատասխան լիազորության՝ չհրապարակել և չտրամադրել գործունեության ընթացքում կամ արդյունքում իրենց հայտնի դարձած տեղեկությունները, բացառությամբ օրենսդրությամբ նախատեսված դեպքերի.
8. հանձնախմբի անդամների վարքագծի կանոններ` համայնքային ծառայողների վարքագրքի հիման վրա հաստատված հանձնախմբի անդամների վարքագծի կանոններ, որոնք տարածվում են ինչպես հանձնախմբի անդամ՝ տեղական իքնակառավարման մարմինների և համայնքային աշխատակազմի ներկայացուցիչների, այնպես էլ հրավիրյալ անձանց վրա.
9. կոռուպցիոն ռիսկերի գնահատման կանոնակարգ` համայնքի ղեկավարի ներկայացմամբ ավագանու հետ համաձայնեցված փաստաթուղթ, որով սահմանվում են կոռուպցիոն ռիսկերի գնահատման նպատակը, հանձնախմբի լիազորությունները և պարտականությունները, կոռուպցիոն ռիսկերի գնահատման շրջանակը, հանձնախմբի կողմից կոռուպցիոն ռիսկերի գնահատման նպատակով անհրաժեշտ փաստաթղթերի, աշխատանքային պայմանների և գույքի հետ կապված հարցերըշ
10. կոռուպցիոն ռիսկերի գնահատման առաջադրանք` կոռուպցիոն ռիսկերի գնահատման կանոնակարգի հիման վրա կոնկրետ կոռուպցիոն ռիսկի գնահատման առաջադրանքի կամ ուսումնասիրության իրականացում։

Հանձնաժողովը տեղական ինքնակառավարման մարմիններում և համայնքի աշխատակազմում կոռուպցիոն ռիսկերի գնահատման արդյունքում ստացված կոռուպցիոն վարկանիշի բարելավման գործողությունների ծրագիրը իրականացնում է՝

1. Տեղական ինքնակառավարման մարմիններում և համայնքի աշխատակազմում կոռուպցիոն ռիսկերի գնահատման արդյունքում ստացված կոռուպցիոն վարկանիշի բարելավման գծով գործողությունների ծրագրի սահմանման համար հիմք է ընդունվում յուրաքանչյուր ցուցանիշի և հետևաբար կատեգորիայի գծով ստացված միավորները։

2. Տեղական ինքնակառավարման մարմիններում և համայնքի աշխատակազմում կոռուպցիոն ռիսկերի գնահատման արդյունքում ստացված կոռուպցիոն վարկանիշի բարելավման գծով գործողությունների ծրագրում՝ յուրաքանչյուր ցուցանիշի համար հանձնախմբի կողմից սահմանվում են միջոցառումներ:

3. Յուրաքանչյուր ցուցանիշի համար կարող է սահմանվել մեկ կամ մի քանի միջոցառում, իսկ յուրաքանչյուր միջոցառման իրագործման համար վերջնաժամկետ, միջոցառումների իրագործման համար անհրաժեշտ ֆինանսական միջոցներ և յուրաքանչյուր միջոցառման համար պատասխանատու։

Հանձնաժողովի աշխատանքի հիմքերից է համայնքում տեղական ինքնակառավարման մարմիններում և համայնքի աշխատակազմում կոռուպցիոն ռիսկերի վերաբերյալ ազդարարման ներքին համակարգի ստեղծումը անխափան աշխատանքի ապահովումը:

1. Տեղական ինքնակառավարման մարմիններում և համայնքի աշխատակազմում կոռուպցիոն ռիսկերի դրսևորումների և դեպքերի ազդարարման համակարգն իրենից ներկայացնում է՝ կոռուպցիոն ռիսկերի դրսևորումների և դեպքերի տեղեկատվության գաղտնի ստացման, տեղեկատվության պահպանման, վերլուծության և վերլուծության հիման վրա որոշումների կայացման համակարգ։

2. Տեղական ինքնակառավարման մարմիններում և համայնքի աշխատակազմում կոռուպցիոն ռիսկերի դրսևորումների և դեպքերի ազդարարման համակարգում ստացված ցանկացած ազդակ՝ առանց բացառության, պետք է քննարկվի հանձնախմբի կողմից՝ որոշելու այդ տեղեկատվության հետագա կիրառումը։ Այն դեպքերը, որոնք կարող են պարունակել քրեորեն պատժելի արարքներ կամ վարքագիծ կամ գործողություններ՝ անվերապահորեն պետք է պաշտոնապես տրամադրվեն համապատասխան իրավապահ մարմիններին։

3. Հանձնախմբի ստեղծումը․ հանձնախմբի կազմը և կառուցվածքը, կանոնադրությունը և գործունեության կարգը՝ համայնքի ղեկավարի ներկայացմամբ, սահմանում է ավագանին, իսկ հանձնախումբը ապահովում է տեղական ինքնակառավարման մարմիններում և համայնքի աշխատակազմում կոռուպցիոն ռիսկերի դրսևորումների և դեպքերի վերաբերյալ տեղեկատվության գաղտնի ստացման, տեղեկատվության պահպանման, վերլուծության և վերլուծության հիման վրա որոշումների կայացման գործընթացները։

4. Կոռուպցիոն ռիսկերի դրսևորումների և դեպքերի տեղեկատվության գաղտնի ստացման նպատակով՝ տեղական ինքնակառավարման մարմինները սահմանում են տեղեկությունների ստացման գործիքակազմը, մասնավորաբար՝ վեբ-կայքում համապատասխան հարթակ և (կամ) էլեկտրոնային փաստի հասցե և (կամ) թեժ գիծ։

5. Տեղական ինքնակառավարման մարմինները երաշխավորում են կոռուպցիոն ռիսկերի դրսևորումները և դեպքերը ազդարարողների գաղտնիությունը։